Daily View – (P.M.) – บล.กสิกรไทย
Daily View - (P.M.) - บล.กสิกรไทย
14 ธ.ค. 2559

Daily View – P.M. – บล.กสิกรไทย
Tactical Move 
         
เดินเกมกลยุทธ์บ่าย
สรุปภาวะตลาดเช้า
          SET Index ลดลง 5.74 จุด (-0.38%) ปิดภาคเช้าที่ 1,531.06 จุด ด้วยมูลค่าการซื้อขาย 24,069.73 ลบ.
          Most Positive Impact: SCC (0.49 จุด) BAY (0.38 จุด) DELTA (0.19 จุด)
          Most Negative Impact: SCB (-0.69 จุด) PTTGC (-0.69 จุด) PTT (-0.58 จุด)
         
แนวโน้มตลาดบ่าย
วานนี้ สำนักนายกรัฐมนตรีแถลงผลการประชุมคณะรัฐมนตรี เผยมาตรการตามคาด โดยให้ประชาชนสามารถนำค่าใช้จ่ายจากการซื้อสินค้ามาหักเป็นค่าใช้จ่ายเพื่อลดหย่อนภาษีได้วงเงินไม่เกิน 15,000 บาท/ราย มีผลตั้งแต่วันที่ 14-31 ธ.ค. 2559 เราคาดว่ามาตราการนี้จะช่วยประหยัดภาษีสำหรับประชาชนได้ 750 ถึง 5,250 บาท/คน ตามอัตราภาษีบุคคลที่ 5-35% และมองว่าจะส่งผลดีต่อหุ้นค้าปลีกที่จำหน่ายสินค้าประเภท Big ticket เช่น COM7, BIG, ROBINS, CPN, HMPRO, GLOBAL และ BIGC ทั้งนี้ หุ้น Top Pick ในกลุ่มนี้ของเราได้แก่ BEAUTY เนื่องจากจะได้รับผลประโยชน์จากมาตราการนี้เช่นกัน อีกทั้งราคาปัจจุบันยังมี upside ถึง 35% ต่อราคาเป้าหมายเราที่ 15.50 บาท
กลุ่มที่ฉุด SET เช้านี้ได้แก่พลังงาน (-1.23 จุด) หลังจากที่ราคาน้ำมันเริ่มปรับถอยลงมาโดยหุ้นกลุ่มพลังงานหลายตัวถูกขายลงมาอย่างไรก็ตาม top pick ของเราคือ PTTEP ยังคงยืนได้ค่อนข้างแข็งแกร่งทั้งนี้ควรระวังการขายทำกำไรหากราคาน้ำมันปรับลงต่อ
คืนนี้ติดตามการประชุม FOMC ที่จะมีขึ้นในวันที่ 13-14 ธ.ค.59 หาก Fed ดำเนินนโยบายการเงินที่เข้มงวดมากขึ้น ด้วยการมีมติในการขึ้นอัตราดอกเบี้ย 0.25% พร้อมกับการปรับคาดการณ์ของคณะกรรมการ Fed ในรูป Dot Plot สำหรับการขึ้นดอกเบี้ยในปีหน้ามากกว่าที่คาดไว้เดิมคือ 2 ครั้งต่อปี จะเป็นตัวฟ้องภาพ การใช้นโยบายการเงินที่แตกต่างและฉีกห่างกันระหว่าง Fed และ ECB ซึ่งจะส่งผลให้ US Dollar แข็งค่า กดดันสกุลอื่นๆ รวมถึงเงินบาทไทยอย่างต่อเนื่อง 
หุ้นแนะนำ: KCE BLA PTTEP GUNKUL BEAUTY
หุ้นเก็งกำไรระยะสั้น: : – 
         
Alternative Trading: 
SET50 Futures: พักการลงทุน และรอดูการทดสอบ 952 – 962 จุด    